
Aftale med Beredskaberne om flyvning med droner efter Danske Beredskabers operationsmanual

Parter i aftalen
[NAVN PÅ BEREDSKAB]
[ADRESSE]
[CVR-nummer]
Og
Trafikstyrelsen
Carsten Niebuhrs Gade 43
1577 København V
CVR nr.: 27186386

Aftalens indhold
Beredskabet skal flyve efter de civile regler, når de løser deres opgaver, men kan flyve efter operationsmanualen, som Danske Beredskaber og Trafikstyrelsen har udarbejdet, i det omfang, det fremgår af operationsmanualen og de tilhørende bilag. 

[X-beredskab] og Trafikstyrelsen indgår derfor efter dronebekendtgørelsens[footnoteRef:1] § 26, stk. 1, en aftale om, at [X-beredskab] kan flyve droner efter operationsmanualen, når beredskabet udfører opgaver, som er omfattet af beredskabsloven[footnoteRef:2]. [1:  Jf. bekendtgørelse nr. 1649 af 12. december 2023 om supplerende bestemmelser til gennemførelsesforordning (EU) 2019/947 om regler og procedurer for operation af ubemandede luftfartøjer, som ændret ved bekendtgørelse nr. 527 af 20. maj 2025]  [2:  Jf. lovbekendtgørelse nr. 314 af 3. april 2017 med senere ændringer] 


[X-beredskab] skal til enhver tid flyve på basis af den gældende operationsmanual, når beredskabet løser opgaver, som falder under kapitlet om statsluftfart i dronebekendtgørelsen.

Den gældende version af operationsmanualen vil være offentliggjort på enten Danske Beredskabers eller på Trafikstyrelsens hjemmeside.

Ændringer til operationsmanualen sker efter aftale mellem Danske Beredskaber og Trafikstyrelsen.  Ved større ajourføringer af operationsmanualen vil beredskaberne få information om dette.

Aftalen kan ikke anvendes til at flyve i erhvervsmæssigt øjemed
[X-beredskab] må ikke anvende aftalen til at flyve droner i erhvervsmæssigt øjemed. Med erhvervsmæssigt øjemed menes opgaver, som en privat virksomhed ville kunne udføre i kommerciel sammenhæng.

Dette kan f.eks. være at tage billeder af en bygning til brug for hjemmesider, eller et eftersyn af et tag i forbindelse med, at taget skal repareres m.v.

Beredskabernes fjernpiloter
[X-beredskab] har ansvaret for at sikre, at deres fjernpiloter har den uddannelse, som kræves, til løsning af de opgaver, som beredskabet har bestemt, at fjernpiloterne skal kunne løse.

Beredskabet skal endvidere sikre, at fjernpiloterne ved, hvilke opgaver og procedurer i operationsmanualen som fjernpiloten må anvende i sit arbejde, og at fjernpiloten flyver efter operationsmanualen.

Dokumentation for anvendelsen af operationsmanualen
[X-beredskab] skal føre en logbog med dokumentation for, hvor og hvornår operationsmanualener blevet anvendt til at løse en opgave. Logbogen skal indeholde følgende oplysninger:
· Hvor
· Hvornår
· Opgaven, der er løst
· Hvem har fløjet
· Hvilken drone er anvendt

Logbogen skal gemmes i mindst 5 år.

Tilsyn med løsning af opgaven
Trafikstyrelsen fører tilsyn med beredskabernes løsning af opgaverne. Dette kan være et dokumentbaseret tilsyn, hvor et beredskab anmodes om at indsende oplysninger om, hvornår og i hvilket omfang operationsmanualen har været anvendt, eller et fysisk tilsyn, hvor en eller flere medarbejder(e) fra Trafikstyrelsen besøger beredskabet.

Hvis et tilsyn fører til, at Trafikstyrelsen finder, at Trafikstyrelsen giver [X-beredskab] en indskærpelse eller et påbud om at ændre en praksis eller andet, vil beredskabet få en frist til at løse det.

Ændres det ikke eller er afvigelsen, som Trafikstyrelsen har fundet under et tilsyn, grov, kan Trafikstyrelsen ophæve aftalen med beredskabet eller stille aftalen i bero, så denne ikke må benyttes, indtil fejlen er løst.

Deling af indgåede aftaler
Trafikstyrelsen fører en liste over de beredskaber, der har indgået en aftale om løsning af beredskabsopgaver. Listen deles med Danske Beredskaber.

Aftalens ikrafttrædelse samt udløb
Aftalen træder i kraft den dato, den sidste part har underskrevet aftalen, og gælder i 3 år.

Aftalen kan forlænges. Hvis [X-beredskab] ønsker at forny aftalen, skal beredskabet henvende sig til Trafikstyrelsen senest 3 måneder, før aftalen udløber.

Underskrifter

Dato for underskrift:			Dato for underskrift:

For [X-beredskab]			For Trafikstyrelsen

[Navn]				Mads Røddik Christensen 

